મસ્કતી ક્લોથ મહાજન માર્કેટ જેવાં બજારો પણ કરોડોનું નુકસાન વેઠી રહ્યાં છે. આ બજાર સાથે મૂળ રાજસ્થાની શ્રમિકોની રોજગારી જોડાયેલી છે. મસ્કતી ક્લોથ મહાજનના પ્રમુખ ગૌરાંગ ભગત કહે છે કે, “બજારમાં રોકડની તરલતા નહીં આવે ત્યાં સુધી ધંધો ફરી વેગ નહીં પકડે. આ માર્કેટમાં ૧ લાખથી વધુ કર્મચારીઓને રોજગારી મળે છે. શરૂઆતમાં મહાજનોએ શ્રમિકોને મદદ કરી હતી. બેંકમાં ખાતાં પણ ખોલાવી આપ્યાં હતા, પરંતુ બજારમાં માગ જ નથી તો પછી વેપાર-ધંધો કેવી રીતે ઊંચકાશે તે પ્રશ્ન છે.